Karl Schnell (xeneral)

*Non confundir con Karl-Heinz Schnell*
**Karl Schnell** nado o 18 de decembro de 1916 en Sprendlingen e finado o 13 febreiro de 2008, foi un comandante da *Wehrmacht* na Alemaña nazi, xeneral da *Bundeswerhr*, Secretario de Estado no Ministerio de Defensa da RFA e Comandante en xefe da OTAN en Europa Central.

## Traxectoria 
### Servizo na Wehrmacht 
Schnell participou na batalla de Francia en 1940 como comandante de compañía e foi profesor na escola de artillaría de Jüterbog. De finais do verán de 1942 á primavera de 1943, foi asignado á Fronte Oriental como capitán. Como intendente foi o responsable do abastecemento da 330ª División de Infantaría. Ascendeu a *major* da 3ª División Panzergrenadier ao sur de Monte Cassino en Italia. En xullo de 1944 asumiu o cargo de Primeiro Oficial do Estado Maior dos LXXVI Panzerkorps en Rímini e foi responsable de sete divisións subordinadas da *Wehrmacht*. Foi preso o 24 de abril de 1945 polo exército estadounidense. Despois da súa liberación, foi sometido á *desnazificación* en 1946 e, tras pasar un tempo en dous campos, foi liberado o 17 de maio de 1947.

### Carreira civil 
Estudou finanzas -&nbsp;que comezara en Karlsruhe&nbsp;–, administración de empresas e dereito constitucional en Hamburgo. A súa tese de doutoramento *Die Prinzipien der Arbeitsvorbereitung im Industriebetrieb* ("Os principios da preparación do traballo nas empresas industriais") foi cualificada *cum laude*.

### Servizo na Bundeswehr 
[ligazón=//upload.wikimedia.org/wikipedia/commons/thumb/c/cc/Bundesarchiv_B_145_Bild-F048105-0025%2C_Bonn%2C_Scheel_mit_NATO_Oberbefehlshaber_Europa.jpg/220px-Bundesarchiv_B_145_Bild-F048105-0025%2C_Bonn%2C_Scheel_mit_NATO_Oberbefehlshaber_Europa.jpg|miniatura| Karl Schnell en [1976 con Walter Scheel]]
En setembro de 1956 comezou o seu servizo na *Bundeswehr* e converteuse en oficial asistente responsable da loxística no exército de campaña. Desde febreiro de 1959 foi empregado como agregado do exército na embaixada alemá en Roma e xefe de persoal do agregado militar. De volta na RFA, Schnell fíxose cargo das actividades como coronel do Estado Maior e despois subcomandante da 2. División Panzergrenadier en Marburg. O xefe do *Heer* entón, Alfred Zerbel nomeouno director de loxística e Xeneral de brigada. En setembro de 1965 e o sucesor de Zerbel, Josef Moll, confioulle a fusión do exército de campaña e da defensa territorial. En novembro de 1968 tomou o mando da 6ª División de Panzergrenadier en Neumünster, seguido do seu primeiro destino na OTAN como Xefe de Persoal Adxunto de Planificación e Operacións. Schnell  foi ascendido a *Generalleutnant* e ía substituír a Ernst Ferber, pero o Ministro de Defensa deulle o cargo de Adxunto Inspector Xeral da *Bundeswehr,* responsable do equipamento das Forzas Armadas. O 1 de outubro de 1975, Karl Schnell asumiu o cargo de Comandante en xefe das Forzas Aliadas de Europa Central (CINCENT) da OTAN, en substitución do seu predecesor, o xeneral Ferber.

### Secretario de Estado 
O ministro de Defensa Georg Leber decidiu que Schnell sucedese ao Secretario de Estado de Armamento Siegfried Mann. A pesar das discusións e obxeccións, o ministro impúxose e o 11 de xaneiro de 1977 Schnell asumiu o cargo de Secretario de Defensa. A raíz das disputas da política de defensa, houbo un cambio de ministro de Defensa. O seguinte ministro, Hans Apel, non tiña unha boa relación con Schnell e levouno a retirarse do servizo activo en 1980.

### Vida persoal 
Era fillo dun profesor de primaria. Casou con Gisela Witte. Despois da súa xubilación retirouse a Baden-Baden e dedicouse á  historia militar, á arqueoloxía e á fotografía; escribiu libros sobre a batalla de Wörth de 1870.

## Honras 
* Cruz de Ferro clase II
* 1972: Gran Cruz do Mérito con Estrela da RFA
* 1979: Gran Cruz do Mérito con Estrela e Cinta da RFA

## Notas 
## Véxase tamén 
### Bibliografía 
* Clemens Range: *Die Generale und Admirale der Bundeswehr*. Mittler & Sohn, Herford/Bonn 1990, ISBN 3-8132-0350-6.

### Ligazóns web 
* Nachlass Bundesarchiv (Patrimonio dos Arquivos Federais) N 635 MiliMi